Medlemsstaternes oplysninger om statsstøtte ydet i henhold til Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder

(2004/C 69/13)

(EØS-relevant tekst)

Sag nr.: XS 34/03

Medlemsstat: Det Forenede Kongerige

Region: Yorkshire og Humber

Støtteordningens navn eller navnet på den virksomhed, der modtager individuel støtte: Avanceret produktionsmetrologi

Retsgrundlag: Local Government Act 2000

De planlagte årlige udgifter i henhold til ordningen eller den samlede individuelle støtte, der er ydet virksomheden: År 2003: 22000 GBP

År 2004: 20000 GBP

I alt: 42000 GBP

Finansiering fra EFRU + UK

Maksimal støtte pr. virksomhed er 2000 GBP

Maksimal støtteintensitet: Der ydes støtte til konsulentbistand til SMV. Støtteintensiteten kan ikke overstige 50 % af konsulentudgifterne

Gennemførelsestidspunkt: 10. marts 2003

Støtteordningens eller det individuelle støtteprojekts varighed: 31. december 2004

Støttens formål: Støtte til konsulentbistand til SMV inden for avanceret produktionsmetrologi med henblik på at fremme anvendelse af online-måleudstyr i produktionen.

At give konsulentbistand til virksomheder til revision af deres eksisterende systemer med henblik på at hjælpe SMV med at få adgang til nye markeder og/eller forbedre deres bruttoværditilvækst og produktivitet

Berørte sektorer: Fremstillingsvirksomhed bortset fra dem, der ikke er omfattet af SMV-forordning nr. 70/2001

Navn og adresse på den myndighed, der yder støtten: David Todhunter

Chief Executive Officer

Kirkdale Industrial Training Services (KITS) Kirkdale House

Armytage Road

Brighouse West Yorkshire HD6 1QF United Kingdom

Sag nr.: XS 91/01

Medlemsstat: Det Forenede Kongerige

Region: Skotland - skotske lokale myndigheder (Scottish Local Authorities (SLA's))

Støtteordningens navn eller navnet på den virksomhed, der modtager individuel støtte: Property Support for SMEs (Skotland)

Retsgrundlag: Local Government Scotland Act 1973; Section 171, Local Government etc. (Scotland) Act 1994

De planlagte årlige udgifter i henhold til ordningen eller den samlede individuelle støtte, der er ydet virksomheden: Alle udgifter i forbindelse med ordningen, herunder udgifter i forbindelse med garantier, finansieres over de skotske lokale myndigheders normale midler. Det anslås, at de årlige udgifter andrager ca. 15 mio. GBP

Maksimal støtteintensitet: Ved tildeling af støtte overholdes det relevante støtteloft i Kommissionens forordning (EF) nr. 70/2001 for investeringsstøtte (Artikel 4).

Støtten varierer under hensyntagen til vurderingen af støtteansøgningerne (støttebehov og mest hensigtsmæssige støtteform). Støtten begrænses til det minimumsbeløb, der er nødvendigt for at iværksætte projektet.

Støtten begrænses til de støtteberettigede udgifter, der er direkte og specifikt forbundet med investering i faciliteter til erhvervsformål. Disse udgifter omfatter:

Grund. Den faktiske købspris eller markedsværdi (laveste beløb).

Byggeomkostninger. Omkostninger i forbindelse med opførelse af bygninger, der er velegnet til forskellige erhvervsformål.

Infrastruktur og tjenester. De faktiske omkostninger i forbindelse med etablering af infrastruktur og tjenester.

Udviklingsgodtgørelse. En udviklingsgodtgørelse til iværksætteren, der står i forhold til projektets type og omfang og de hermed forbundne risici. (Godtgørelsen medtages ikke, hvis iværksætter er ejer eller bruger af bygninger eller grund).

Finansieringsomkostninger. Renter og lignende finansieringsomkostninger, der er direkte og specifikt knyttet til projektet.

Honorarer osv. Alle andre omkostninger, herunder udgifter til udformning, markedsføring og PR og udgifter i forbindelse med salg eller leje i forbindelse med investeringen, der er direkte og specifikt knyttet til projektet.

Støtten beregnes som procentsats af de støtteberettigede udgifter. Støtteintensiteten må ikke overstige følgende lofter.

>TABELPOSITION>

Støtte til et bestemt projekt kan ydes på alle de måder, der er tilladt i henhold til EF's rammebestemmelser, f.eks. tilskud, lavtforrentet lån eller lån med rentegodtgørelse, garantier, egenkapital i fælles udviklingsprojekter og tjenester til favorable priser. Hvis støtten ydes på anden måde end som tilskud beregnes støtteækvivalenten i henhold til de relevante EU-rammebestemmelser og -meddelelser.

Udviklingsstøtte:

Den vigtigste støttetype under ordningen er udviklingsstøtte, som er støtte, der skal dække forskellen mellem projektets markedspris og de faktiske projektomkostninger. Med forbehold af støtte, der ikke overstiger det relevante støtteloft, kan støtten højst andrage forskellen mellem de støtteberettigede omkostninger og markedsværdien. Støtten udgør det minimumsbeløb, der er nødvendigt for at iværksætte projektet.

Forud for tildeling af udviklingsstøtte foretager en uafhængig ekspert på vegne af de skotske lokalmyndigheder en vurdering af markedsværdi og et overslag over projektomkostningerne. Det er normalt en betingelse for tildeling af støtte, at alle anlægsarbejder er genstand for offentligt udbud i overensstemmelse med EU-regler for offentlige indkøb. Hvis det ikke er muligt eller praktisk gennemførligt(1), kontrollerer en uafhængig ekspert, at omkostningerne ikke overstiger markedsværdien.

Joint ventures

Der kan også ydes støtte til joint venture-projekter, der gennemføres af de skotske lokalmyndigheder og den private sektor. De skotske lokalmyndigheder agerer normalt udelukkende som markedsinvestor, der deler risici og overskud med den private partner på kommercielle vilkår, som kontrolleres af en uafhængig ekspert eller revisor. Under disse omstændigheder er der ikke tale om støtte. Der kan dog være tilfælde, hvor de skotske lokalmyndigheder - for at sikre den private sektors medvirken - accepterer en overskudsandel, som er lavere, end hvad en markedsinvestor ville acceptere. I sådanne tilfælde beregnes støtteækvivalenten i overensstemmelse med de relevante procedurer og kontrolleres af en uafhængig ekspert eller revisor. Støttebeløbet skal være det minimumsbeløb, der er nødvendigt for at sikre den private sektors deltagelse, og må ikke overstige støtteloftet.

Partneren fra den private sektor udvælges ved en procedure i fri konkurrence, medmindre iværksætteren også ejer eller juridisk kontrollerer grunden. I så tilfælde skal det nødvendige støttebeløb kontrolleres af en uafhængig ekspert eller revisor.

Finansiel støtte til udvikling

Tilskud eller lån til omkostninger i forbindelse med finansiering af udvikling, som ellers ikke ville være økonomisk rentabel. Støtten ydes i projektets levetid og vedrører kun finansiering af støtteberettigede investeringsomkostninger. Tilskuddet eller lånet må ikke overstige støtteloftet

Gennemførelsestidspunkt: 15. oktober 2001

Støtteordningens eller det individuelle støtteprojekts varighed: Indtil 31. december 2006

Støttens formål: De skotske lokalmyndigheder har en række lovfastsatte opgaver, herunder fremme af udviklingen af den skotske økonomi. Formålet med støtte til SMV til investering i erhvervsejendomme er at tilskynde SMV til at investere i erhvervsejendomme for at fremme disse opgaver. Formålet med projektet er at rette op på mangelen på markedet på industri- og erhvervsejendomme ved at støtte SMV-iværksættere ved hjælp af en række støtteinstrumenter. Der kan ydes støtte til såvel spekulationsprægede projekter og projekter efter mål. Målsætningen på sigt er at fremme et selvbærende ejendomsmarked i hele Skotland.

Støttemodtagere skal opfylde definitionen på SMV i bilag I i forordning (EF) 70/2001. SMV defineres som virksomheder, som:

- har under 250 ansatte,

- har enten en årsomsætning på højst 40 mio. EUR, eller en samlet årsbalance på højst 27 mio. EUR,

- som opfylder uafhængighedskriteriet som defineret i bilag I.

Hvis det er nødvendigt at sondre mellem små og mellemstore virksomheder skal "små virksomheder" opfylde definitionen i bilag I

Berørte sektorer: Ordningen er primært rettet mod ejendomssektoren, især SMV-bygherrer, der beskæftiger sig med "spekulationsprægede" ejendomme, hvor man ikke på forhånd kender brugeren af den ejendom, der opføres. Der kan desuden ydes støtte til SMV, der opfører ejendomme efter mål til eget brug.

Der kan ydes støtte til følgende sektorer på betingelse af, at de gældende sektorregler overholdes.

- motorkøretøjer

- syntetiske fibre

- transport.

Der kan ikke ydes støtte til disse sektorer:

- landbrug

- fiskeri og akvakultur

- skibsbygning

- kul og stål

Navn og adresse på den myndighed, der yder støtten: Henvendelse sker i første omgang til: Owen Wilton

Senior Executive

Renfrewshire Council Cotton Street Paisley PA1 1LL United Kingdom Tlf. (44-141) 842 54 16

Sag nr.: XS 107/02

Medlemsstat: Østrig

Region: Kärnten (Wolfsberg/Lavantfal; mål nr. 2 område)

Støtteordningens navn eller navnet på den virksomhed, der modtager individuel støtte: Aftale af 26.9.2002/15.10.2002; Curat Immobilien GmbH og Thermalbad Weißenbach GmbH

Retsgrundlag: Vertrag vom 26.9.2002/15.10.2002 zwischen der Stadtgemeinde Wolfsberg und der Curat Immobilien GmbH und der Thermalbad Weißenbach GmbH

De planlagte årlige udgifter i henhold til ordningen eller den samlede individuelle støtte, der er ydet virksomheden: 2003: 2 × 157121 EUR

2004: 157121 EUR

Maksimal støtteintensitet: 37,39 % i henhold til EUs konkurrenceregler

Gennemførelsestidspunkt: 2003

Støtteordningens eller det individuelle støtteprojekts varighed: 1. rate efter 50 % af projektgennemførelsen, tidligst 31.3.2003

2. rate efter 75 % af projektgennemførelsen, tidligst 31.8.2003

3. rate efter 100 % af projektgennemførelsen, tidligst 31.1.2004

Støttens formål: Investeringsstøtte

Berørte sektorer: Andre tjenesteydelser

Navn og adresse på den myndighed, der yder støtten: Stadtgemeinde Wolfsberg Kaiser-Franz-Josef-Quai 1 A - 9400 Wolfsberg ( Kärnten )

Sag nr.: XS 115/01

Medlemsstat: Forbundsrepublikken Tyskland

Region: Sachsen-Anhalt

Støtteordningens navn eller navnet på den virksomhed, der modtager individuel støtte: Sachsen-Anhalts retningslinjer for støtte til udvikling af kooperativer og netværk

Retsgrundlag: Mittelstandsförderungsgesetz (MFG) vom 27. Juni 2001 (GVBl. LSA Nr. 27/2001) Verwaltungsvorschriften zu § 44 der Landeshaushaltsordnung (VV-LHO, RdErl. des MF vom 9.8.1991, MBl. LSA S. 721, zuletzt geändert durch RdErl. des MF vom 1.2.2001, MBl. LSA S. 24)

De planlagte årlige udgifter i henhold til ordningen eller den samlede individuelle støtte, der er ydet virksomheden: 1,25 mio. EUR

Maksimal støtteintensitet: 50 % af de støtteberettigede udgifter

Gennemførelsestidspunkt: Straks

Støtteordningens eller det individuelle støtteprojekts varighed: Indtil 31. december 2006

Støttens formål: Udvikling af virksomhedskooperativer med bibeholdelse af de enkelte virksomheders selvstændighed. Støtten ydes i form af tilskud til rådgivning og investeringer. Støtteberettigede er de merudgifter, der opstår ved etablering af et kooperativ. Der ydes ikke støtte til de udgifter, som de deltagende virksomheder selv har i forbindelse med deltagelsen i kooperativet

Berørte sektorer: Alle økonomiske områder ifølge artikel 1, stk. 1 i fritagelsesforordningen

Navn og adresse på den myndighed, der yder støtten: Ministerium für Wirtschaft und Technologie des Landes Sachsen-Anhalt Hasselbachstraße 4 D - 39104 Magdeburg

Andre oplysninger: Støttemodtagerne skal fremlægge de normale udgiftsbilag for anvendelse af støttemidlerne, som foreskrevet i Sachsen-Anhalts budgetlov. Som led i årlige indberetninger redegøres der for gennemførelsen af foranstaltningerne og virkeliggørelsen af de tilstræbte mål

(1) Åbne udbud er måske ikke mulige, hvis virksomheder har veletablerede arbejdsrelationer med entreprenører, konsulenter og leverandører. Sådanne virksomheder vil måske kun gennemføre en investering, hvis de kan arbejde sammen med deres veletablerede forbindelser. Inden for rammerne af sådanne relationer er en stor del af omkostningerne omfattet af offentlige udbud i forbindelse med udvælgelse af underleverandører. Uafhængige eksperter kontrollerer markedsværdien af de resterende omkostninger. I henhold til Kommissionens beslutning af 25. oktober 2000 om statsstøttesag nr. 656/99, accepteres det, at offentlige udbud ikke er mulige under disse omstændigheder.